Navn

Bústaður

Bygd/býur

 Málsnr.: xxxxxx Hin dd. mm. 202x

# Ætlanarskriv um boð um at taka oljutanga úr nýtslu

Sambært skrásetingini av oljutangum í xxx kommunu er oljutangi tygara á matr. nr. xxx í navn á bygd/bý frá 19xx.

Sambært § 11 – 13 í kunngerðini[[1]](#footnote-2) um oljutangar skulu tangar frá 19xx takast úr nýtslu í seinasta lagi í 202x. Tangin er fallin fyri freistina fyri útskifting, og xxx kommuna metir tí, at vandi er fyri, at tangin fer at leka, og harvið kann elva til dálking. Kommunan vísur á, at oljutangar hava eina ávísa livitíð. Er tangin eldri enn livitíðin hjá tanganum, økist vandin fyri, at tangin fer at leka og harvið vera atvold til oljudálking.

**XX** **kommuna ætlar tí** **at geva tygum boð um at taka oljutangan úr nýtslu**. Sum eigari av tanganum, skulu tygum boða kommununi, eins væl og oljufelagnum frá, í seinasta lagi 14 dagar innan tangin verður tikin úr nýtslu. Oljutangar, sum verða tiknir úr nýtslu endaliga, skulu avriggast sambært § 9 í kunngerðini, sum ásetur, at tangi og rørleiðingar skulu tømast, og áfyllingarstaðið takast burtur. Tangin skal takast niður ella gravast upp og latast til IRF, kommunalu brennistøðini hjá Tórshavnar kommunu ella øðrum góðkendum móttakara av burturkasti. Kommunan kann, eftir umsókn frá eigara, loyva, at tangin verður liggjandi, um tað verður mett umhvørvisliga ráðiligt og treytað av, at tangin verður fyltur við sandi, og áfyllingarstaðið tipt.

Boðini verða sostatt givin við heimild í § 17, stk. 2, í áðurnevndu kunngerð um fyribyrging av dálking frá oljutangum.

Áðrenn slík boð verða givin, hava tygum rætt til at úttala tygum í málinum umframt at tygum hava rætt til innlit í málið. Tygum verða tí biðin um at veita upplýsingar um kostnað, fyrimunir og vansar, ið kunnu standast av avgerðini. Viðmerkingar tygara skulu vera kommununi í hendi innan 14 dagar, tvs. í seinasta lagi **xxdagin hin** **dd.mm.ár.**

Hava tygum spurningar, eru tygum vælkomin at venda tygum til kommununa.

Vinarliga

Navn

Bústaður

Bygd/býur

 Málsnr.: xxxxxx

Hin dd. mm. 202x

# Boð um at taka oljutanga úr nýtslu

Vísandi til til ætlanarskriv frá XX kommunu dagfest dd.mm.202x fáa tygum við hesum boð um at taka oljutanga tygara á matr. nr. xxx í bygd/bý úr nýtslu í seinasta lagi xxdagin hin dd.mm.202x.

Orsøkin til boðini er, at tangin, sambært upplýsingum okkara er fallin fyri tíðarfreistunum í § 11-13 í kunngerðini um fyribyrging av dálking frá oljutangum.[[2]](#footnote-3) Vandi er tí fyri, at oljutangin fer at leka og harvið elva til oljudálking.

Sambært skrásetingini av oljutangum í xxx kommunu er oljutangi tygara á matr. nr. xxx í navn á bygd/bý frá 19xx.

Sambært § 11 – 13 í kunngerðini[[3]](#footnote-4) um oljutangar skulu tangar frá 19xx skiftast út í seinasta lagi í 202x. Tangin er tí ov gamal, og skal takast úr nýtslu.

Tangar, sum verða tiknir úr nýtslu endaliga, skulu avriggast sambært § 9 í kunngerðini, sum ásetur, at tangi og rørleiðingar skulu tømast, og áfyllingarstaðið takast burtur. Tangin skal takast niður ella gravast upp og latast til IRF, kommunalu brennistøðini hjá Tórshavnar kommunu ella øðrum góðkendum móttakara av burturkasti. Kommunan kann, eftir umsókn frá eigara, loyva, at tangin verður liggjandi, um tað verður mett umhvørvisliga ráðiligt og treytað av, at tangin verður fyltur við sandi, og áfyllingarstaðið tipt.

Sambært § 14 í kunngerðini kann kommunan í serligum føri leingja freistina fyri útskifting, eitt nú í økjum, har ætlan er um at hava felags hitaveiting, ella at brúkarin hevur ítøkiliga ætlan um at skifta til aðra hitaskipan. Freistin kann eisini leingjast við tíðarskeiði, sum svarar til tíðina, tað tekur at brenna tangan tóman.

Kommunan hevur ongar viðmerkingar fingið frá tygum.

Boðini um at taka oljutangar úr nýtslu verða givin við heimild í § 17, stk. 2 í kunngerð nr. frá 11. september 2018 um at fyribyrgja dálking frá oljutangum, sum ásetur, at kommunan kann geva eigara boð um, at ein oljutangin skal takast úr nýtslu, gravast upp og burturbeinast, um vandi er fyri dálking.

Henda avgerð kann, sambært § 18 í áðurnevndu kunngerð um oljutangar og § 68 í løgtingslóg frá 29. oktober 1988 um umhvørvisvernd, kærast til Umhvørvisstovuna innan 4 vikur. Kæra skal sendast til xxxx kommunu, sum síðani sendir kæruna til Umhvørvisstovuna saman við tilfarinum í málinum. **Kæra skal vera kommununi í hendi í seinasta lagi xxdagin hin dd.mm.ár**.

Hava tygum spurningar, verða tygum biðin um at venda tygum til kommununa.

Vinarliga

1. Kunngerð nr. 124 frá 11. september 2018 um at fyribyrgja dálking frá oljutangum [↑](#footnote-ref-2)
2. Kunngerð nr. 124 frá 11. september 2018 um at fyribyrgja dálking frá oljutangum. [↑](#footnote-ref-3)
3. Kunngerð nr. 124 frá 11. september 2018 um at fyribyrgja dálking frá oljutangum [↑](#footnote-ref-4)